Walter Anderson
Walter Artur Aleksander Anderson (10. oktoober 1885 Minsk – 23. august 1962 Kiel) oli baltisaksa folklorist. Ta oli Tartu Ülikooli Eesti ja võrdleva rahvaluule õppetooli esimene professor, töötades sellel ametikohal aastatel 1920–1939. Alates 1920. aastast oli ta Õpetatud Eesti Seltsi liige ning aastail 1928-1929 ka selle president. 1925. aastal oli ta Akadeemilise Rahvaluule Seltsi asutajaliige. 1939. aastal emigreerus Anderson Umsiedlung-i käigus Saksamaale ja töötas aastatel 1940–1945 Königsbergi ülikoolis. Pärast Teist maailmasõda õpetas ta Kieli ülikoolis kuni pensionile jäämiseni 1953. aastal, kuid jäi ka hiljem emeriitprofessorina ülikooliga seotuks.